**Aşteptarea**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aşteptarea

Peste case-un colţ de lună,

agăţat de-un horn lovit,

luminează magic chipul

unui moş la geam ivit.

Cum se duce grabnic timpul

toamnelor ascunse-n brumă!

Dar, cum ştim că la fereastră,

iarna poate face stele

doar cu gerul din croşetă,

atârnăm de flori bezele,

facem câte-o piruetă

şi, zâmbind în noaptea-albastră,

aşteptăm să vină moşul,

dornic să ne povestească,

despre ce se mai petrece

pe straduţele orbece,

case-n noapte să găsească.